Lê-Jou-Eier Skryf-safari: Dieremaniere en manewales - Dis Ekke
Posted by HesterLeyNel on 2018-05-19 19 Comments
Peacock spider (photo credit flickr _MG_8696 peacock spider Maratus volans by Jurgen Otto)
Eintlik wil ek nou hier praat oor mannewales, nie manewales nie, want vandag het ek dit beslis oor die manne se wales. Ek weet dat spinnekoppe nie eintlik beskou word as diere nie. Hulle is, uhm, kom ons sê maar "goggas" en vergeet van die groot woorde, want ek wil praat oor 'n klein mannetjie met groot mannewales.
Dis nou die Peacock Spider wat daar in Australië se wêreld voorkom. Op die foto hierbo kan julle sien presies hoe klein hierdie mannetjie is, hier waar hy op 'n menseman se duimnael sit. Ongeveer 4-5mm, dis al plek wat hy op die aarde inneem, maar wanneer hy 'n wyfie in die oog kry, dan word sy mannewales groot.
Wikipedia vertel die mannetjies het sulke flapagtige uitbreidings aan die pensie. Die mannetjie lig sy pensie op, dan span hy die flappe wyd oop een hys dit op sodat die maag 'n veelkleurige sirkel vorm. Die pensie lyk dan soos die stertvere van 'n pou. Dis nou waar die benaming Peacock Spider vandaan kom.
Wanneer die mannetjie die wyfie benader, lig hy 'n paar bene in die lug om klapbewegings te maak wat die wyfie moet beïndruk. Dan lig hy homself hoog op sy ander pote, vibreer die ou pensie en waai met sy arms en sy stert terwyl hy so heen en weer dans.
Ek sien nou voor my geestesoog 'n vibrerende pensie wat arms swaai en vingers klap op maat van musiek by 'n braaipaartie. Dit gebeur gewoonlik so na 'n hele paar doppe al weggeslaan is en terwyl die vleis nog rou is.
Check daai moves op die videos hieronder en sê vir my waaraan dit julle laat dink.
Posted by Echo Of Nature on Thursday, 1 March 2018
Wikipedia sê ook: "If the male continues his dance when the female is not interested, she attempts to attack, kill, and feed on him; she may also do this after mating (sexual cannibalism)."
Ek ken sulke bebliksemde vroutjies ook. Dis brawe mannetjies wat hierdie manewales aanpak.
Hierdie week se gasblogger vir die Lê-Jou-Eier uitdaging is Scrapydo2: "Wat doen n dier aan jou? Voel jy gemaklik in die geselskap van diere? Alles hang van jou reaksie af. Diere voel aan hoe die mens voel. Hul lees die menslike reaksies en gevoel soos n boek. Hierdie week gesels ons bietjie oor diere en hul maniere of reaksies op menslike optredes."
Dis 'n kostelike spinnekoppie!
Dierbaar. Ek kyk nou al twee dae na die videos en gil van die lag, veral vir die een wat so dans op die maat van YMCA.
Dis regtig fantasties! Kan jy glo so ń klein spinnekoppie kan sulke briljante bewegings uitvoer! Ek gaan bietjie vir manlief wys, net om hom ń paar tips te laat optel…🤔😉
Wow Hester you do have amazing wildlife on your back door, I honestly have seen nothing quite like it 😮
No, not from Africa this time. This little spider is confined to certain parts of Australia only. I saw it on YouTube and found its antics hilarious.
:I Oh dear the perils of not reading Afrikaans, BUT never mind 😀 thank you for sharing because in all my years of watching Attenborough I've never seen the like of it before!
Wow, dis nou n ondervinding wat mens nie gou sal vergeet nie! Dis te kostelik. Dieremaniere uit die boosnte rakke.
Ja en om te dink, as tegnologie nie so verbeter het deur die jare nie, sou ons heeltemal onbewus gebly het van sulke klein pakkies dinamiet.
Dis te wonderlik. Ek het die outjie se dansie n paar keer weer gekyk. Dis darem maar n storie om so jouself aantreklik te maak. Kan die outjie sommer "dood" druk!
Die natuur is wonderlik.
Kan jy nou meer!!!! 😀😀😀 'n Rock band all by himself.
Haha, die voordanser op die verhoog!
Ha ha!! Nou verstaan ek die 8 pote, want mens het wraggies baie pote nodig om daai dans te doen en staande te bly! Kostelik
Sê ek jou! Hoe kan jy nou "nee" sê vir 'n man wat so mooi vir jou dans?
Dit is onregverdig dat die John Travolta van die spinnekop wêreld die risiko staan om opgeëet te word. Hierdie het my herinner aan ons eier lêery oor die bidsprinkaan